Kansallisarkisto/Diplomatarium-Fennicum huggingface dataset:
Date: 1327
Issuing place: Visby
Country: Ruotsi
Language: latina
Document type: Paikallishallinto, Asiakirjat

Omnibus presentes litteras inspecturis Petrus Joonsson, aduocatus Wiborgensis, salutem in Domino sempiternam. Nouerint vniuersi me a discretis viris consulibus et ciuibus Reualiensibus ducentas marcas argenti puri ponderis Gotensis, in quibus mihi tenebantur, sustulisse pariter et leuasse, de quibus mihi in Reualia viginti sex marcas argenti puri et in Wisby centum et septuaginta quatuor marcas puri dicti argenti honeste et integraliter persoluerunt pro mee beneplacito voluntatis, ita videlicet, quod super hiis dictis ciuibus Reualiensibus regracior in hiis scriptis. In cuius rei testimonium sigillum meum presentibus est appensum. Datum Wijsby anno Domini m°ccc°xx septimo, in festo assumpcionis beate virginis Marie.
Date: 1328
Issuing place: Avignon
Country: Ranska
Language: latina
Document type: Paavi ja kuuria, Kirjeet

Johannes episcopus, seruus seruorum Dei, dilecto filio nobili viro Erragislo Neskunungsson, Magni regis Norweye et Swecie illustris marescalco, salutem etc. Cum de tue nobilitatis pru[dencia fiduciam] gerimus, que (= quod) erga Deum et [ecclesiam], matrem tuam, clara deuotione [studiisque?] hiis, que nobis et ipsi ecclesie gratio[sa] …. esse cognoueris, promptis affectibus [benedic]tionis et gracie filius te impenda[s, delictos] filios Johannem de Serone, prior[em ordi]nis fratrum predicatorum de Figiaco, et B[ernardum] de Ortolis, rectorem ecclesie de Noualibus, [Catur]censis et Electensis diocesium, apostolice sedis nunc[ios] ad eas partes pro certis nostris et ecclesie memorate negocijs dudum destinantes et uestre excellencie fiducialiter commendantes, nobilitatem tuam attencius deprecam[ur] eisdem nuncijs et eorum cuilibet, si [opus esset,] predictis assistere auxilijs, consiliis et [fauoribus] oportunis, quod diuinam ac nostram …. dis graciam inde ualeas uberius promereri. Datum Auinione idus februarii pontificatus nostri anno xij:mo.
Date: 1328
Language: latina
Document type: Kirkolliset, yleiset, Asiakirjat

Hec sunt recepte facte in ciuitate et diocesi Aboensibus regni Swecie. Anno Domini millesimo ccc°xxviij° et prima die mensis maij frater Goskalcus, lector fratrum predicatorum Fillandie, recepit de decima episcopatus Aboensis, ex commissione sibi per nos fratrem Johannem de Serone et B. de Ortolis facta, que quidem decima de sex annis assendit v(c)xvj marcas parue monete, decimam vnius annj, videlicet lxxxvj marcas parue monete Swecie. Residuum vero dicte decime, videlicet decimam quinque annorum, dixit dictus frater fuisse sublatum et diraubatum per infideles, qui dictam decimam de v annis, in ecclesia Aboensi collectam, de ecclesia predicta rapuerunt, prout dixit sibi factam fuisse plenam fidem. Dictas vero lxxxvj marcas parue monete dixit dictus frater Goskalcus se recepisse a conseruatoribus dicte decime, presente domino Benedicto, episcopo Aboensi, in xvij marchis argentj ad pondus de Stocolmis, computata qualibet marca de xvij marchis predictis pro v marchis et xij denarijs Sweuis et vna marca argentj pro v marchis computatis. Item dixit se recepisse de fructibus beneficiorum ad triennium reseruatorum vacancium in dicto episcopatu xx marchas parue monete, quam summam dixit se recepisse in iiij marchis argenti ad dictum pondus. Item de subsidio oblato domino pape per clerum dicti episcopatus dixit se recepisse c marchas parue monete. Episcopus nichil dedit, excusans pre paupertate. De denario sancti Petrj nichil colligitur in dicto episcopatu. Summa pagine xxi marche argentj ad pondus de Stocolmis c marche parue monete Swecie. De quibus dictus frater Goskalcus computauit cum dominis camerario et thesaurario, quare hic non continentur assignationes nec expense per ipsum facte.
Date: 1328
Language: latina
Document type: Piispat, Asiakirjat

Omnibus presentes litteras inspecturis Benedictus, Dei gracia episcopus Aboensis, salutem in Domino sempiternam. Nouerint vniuersi, nos ecclesie nostre Aboensi pro debitis, in quibus sibi tenebamur et tenemur, curiam nostram jn Makastadhum,² quam de Markwardo Flegh pro propria pecunia emimus, pro vsibus suis per presentes assignamus perpetuo possidendam; addentes eidem ecclesie nostre decimas nostras jn parrochia Sastamalum pro consummacione et releuamine edificii sui, quousque pro debitis nostris satisfactum fuerit competenter. Jn cuius rej testimonium³ sigillum nostrum presentibus est appensum. Datum anno Dominj mºcccºxxºviiiº, jn crastino Barnabe apostolj.
Date: 1328
Issuing place: Södertälje
Country: Ruotsi
Language: latina
Document type: Keskushallinto, Asiakirjat

Nos Kanutus Joansson, illustris regis Swecie ac Norwegie dapifer, tenore presencium ad publicam deducimus nocionem, quod anno Domini mccc vicesimo octauo, die lune ante natiuitatem beate Marie virginis proxima, in perlamanto Telgis habito, inter Helsingos ex parte vna et Bircharlaboa ex parte altera, in presencia nostra taliter extitit placitatum, videlicet quod extrema pars Helsingie versus aquilonem, que ad amnem dictum Wlv et stagnum Wlvthræsk vsque protenditur, inhabitari et vtique coli debeat absque impedicione et inquietacione cuiusquam, secundum tenorem litterarum domini nostri regis, super hoc antea collatarum, quas semper in suo vigore conuenit inuiolabiliter obseruari, et quibus per presentem placitacionem in nullo penitus derogetur. Ab hiis tamen, qui per officialem domini nostri regis in Helsingia constitutum illic ad habitandum loca susceperint, siue Birkala fuerint siue alii quicunque, tributum, antequam dominus noster predictus legitime annos etatis attigerit, nemo leuare debebit; qui eciam officialis inter illos, qui illic ceperint habitare, de negociis emergentibus jurisdictionem habebit et justicie faciet complementum. Jtem extitit placitatum, quod homines siluestres et vagos, vulgariter dictos Lappa, in suis venacionibus nullus debeat impedire, nec eciam prefatos Birkarlaboa, ad eosdem Lappa accedentes, apud ipsos commorantes vel ab eis cum suis rebus denuo reuertentes, articulo isto sicut et primo vsque ad prefati domini nostri regis annos legitimos tantummodo perdurante. Jn cuius placitacionis testimonium presentes litteras nostri sigilli munimine duximus roborandas. Datum anno, die et loco supradictis.
Date: 1328
Language: latina
Document type: Paikallishallinto, Asiakirjat

Omnibus presentes litteras inspecturis Nicolaus Magnusson, aduocatus Alandie,² salutem in Domino sempiternam. Tenore presencium nouerint vniuersi, me ecclesie beate virginis in Abo necnon venerabili in Christo patri, domino Benedicto, Dei gracia eiusdem ecclesie episcopo, et successoribus suis vnum dimidium bool in Sibboby¹ cum omnibus suis attinenciis, mobilibus et immobilibus, presentibus firmariis, wlgariter dictis fasta, infra scriptis: primo scilicet domino Sigurdo, canonicus (ͻ: -co) Aboensis (ͻ: -si),³ Jacob Kalen, Sigurdo Magnusson, Hemingo Herelson, Petro Olpaarwi,⁴ Katillo in Goto,⁵ Gummene Booskaap,⁶ Harerka⁷ et Swenone Skwkh, dicto forskialamannj, necnon aliis fidedignis, secundum leges terre scotasse et assignasse perpetuo possidendum; obligans me fide media honorem, causas et negocia quecunque ipsius ecclesie ac prelati eiusdem, qui pronunc est et in futurum erit, in omnibus licitis et honestis iuxta possibilitatem virium et facultatum mearum velle diligere, dirigere et promouere. Jn cuius euidenciam vna cum sigillo meo sigillum terre Alandie et sigilla dominorum canonicorum Aboensium, Olauj de Nosis⁸ et Sigurdi de Finnastrøm, tunc presencium, presentibus sunt appensa. Datum anno Dominj mcccxxviij, die Mathei apostoli et ewangeliste.
Date: 1329
Issuing place: Avignon
Country: Ranska
Language: latina
Document type: Paavi ja kuuria, Tili- ja pöytäkirjamerkinnät

Anno a natiuitate Domini mccc°xxix, die xx mensis Januarij, frater Goscalkus, lector conuentus predicatorum Fillandie prouincie Vpsalensis de regno Suecie, de pecunia per ipsum fratrem ex comissione sibi facta per religiosum virum fratrem Johannem de Serone, priorem Figiaci ordinis predicti, et dominum Bernardum de Ortolis, rectorem ecclesie de Noualibus Electensis diocesis, apostolice sedis nuncios recepta tam de decimis sexennalibus, quam fructibus ad triennium reseruatis ibi in principio creationis domini nostri, quam subsidio oblato per clerum domino nostro prefato in ciuitate et diocesi Aboensi assignauit camere – – xix marchas iiii vncias et i quartum vncie argenti in massis ad pondus Auinionense. Quod argentum dixit ponderare ad pondus de Astocolmis (!) diocesis Vpsalensis xxi marchas.
Date: 1329
Issuing place: Avignon
Country: Ranska
Language: latina
Document type: Paavi ja kuuria, Tili- ja pöytäkirjamerkinnät

Vniuersis etc. Ga[sbertus, permissione diuina Arelatensis archiepiscopus, domini pape camerarius] etc., quod religiosus vir frater Goscalkus, lector conuentus fratrum predicatorum Filandie prouincie Vpsalensis in regno Suecie, de peccunia per ipsum fratrem recepta in ciuitate et diocesi Alboensi (!) de dicto regno Suecie tam de decimis sexennalibus et fructibus beneficiorum ecclesiasticorum vacantium, per dominum nostrum summum pontificem in sue creationis primordio ad triennium reseruatis, quam subsidio peccuniari, per clerum dictarum ciuitatis et diocesis prefato domino nostro pape oblato pro expugnatione hereticorum et rebellium sancte Romane ecclesie partium Lumbardie, vigore commissionis eidem fratri Goscalko facte per religiosum virum fratrem Johannem de Serone, dicti ordinis priorem conuentus Figiaci eiusdem ordinis Caturcensis diocesis, ac dominum Ber[n]ardum de Ortolis, rectorem ecclesie de Noualibus Electensis diocesis, sedis apostolice nuncios olim ad partes regnorum Norweye et Suecie destinatos, xix marchas iiii:or vncias et vnum quartum vncie argenti in massis ad pondus Auinionense, quod argentum dixit ponderare ad pondus de Astocholmis (!) diocesis Vbsalensis xxi marcas, camere domini nostri pape die date presentium assignauit. De quibus xix marchis iiii:or vncijs et vno quarto vncie argenti, ad dictum pondus Auinionense in massis, ut premittitur, assignatis, dictos fratrem Goscalkum et nuncios apostolicos absoluimus memorate camere nomine tenore presentium et quitamus. Has sibi litteras etc. Datum Auinione die xx mensis Januarij anno Domini m°ccc°xxix,° indictione et pontificatu quibus supra (= ind. xii pontificatus etc. anno xiiii°).
Date: 1329
Issuing place: Vånå
Country: Suomi
Language: latina
Document type: Piispat, Asiakirjat

Omnibus presentes litteras visuris vel audituris¹ Benedictus, Dei gracia episcopus Aboensis, salutem in Domino sempiternam. Per presentes nouerint vniuersi, nos permutacionem quandam prediorum cum Nicolao Hennikson² fecisse in hunc modum, videlicet quod nos sibi suisque heredibus 4:tam partem curie nostre in Wanø, in agris, pratis,³ siluis, piscariis necnon et aliis quibuscunque adiacenciis infra limites dicte curie contentis, assignamus perpetuo possidendam. Jdem vero Nicolaus ecclesie nostre Aboensi et nobis bona sua in Hænnikaby, in agris, pratis, siluis, piscariis necnon et aliis quibuscunque adiacenciis infra limites dicte curie contentis, assignat similiter perpetuo possidenda. Testes huius facti seu permutacionis sunt hii, qui⁴ seq[u]untur; primo apud ecclesiam Paruasa; forskælaman: Iohannes Krokar; firmarij, dicti fasta, ex parte nostra: Thorderus Krokar⁵, Laurencius Raadh⁶, Erlender⁷ in Pitu, Bothe in Silax; item ex parte Nicolay: Karulus in Kurulax, Ødwester in Byrkya, Ødmun⁸ faber, Johannes Helsinggar.⁹ Jtem apud ecclesiam Waanø; forskyælaman: dominus Vestellus¹⁰; firmarii ibidem, ex parte nostra: Anundus Skynnarapoyka, Iohannes Lassesson, Nichi in Kanggæntaka,¹¹ Nicolaus ibidem, Jngo faber ibidem, Nicholaus Dyægen de Mæskyalum; jtem ex parte Nicolai: Stephanus Lassesson, Ante Spirwar, Mathias de Oyas,¹² Laurencius Kosky¹³ ibidem, Coupi¹⁴ de Mæskyalum, Michael de Bryggyælum.¹⁵ Jn cuius euidenciam firmiorem sigillum nostrum presentibus duximus apponendum, assignantes eidem Nicholao domos nostras (domine)¹⁶ in curia nostra Waanø existentes omnes et singulas pro domibus suis in Hænnikaby infra curiam et extra existentibus, que sibi tunc temporis attinebant. Actum et datum in Wanø anno Dominj¹⁷ mcccxxix, feria tercia proxima ante festum pentecostes.
Date: 1329
Issuing place: Vånå
Country: Suomi
Language: latina
Document type: Yksityiset, Asiakirjat

Omnibus presentes litteras visuris vel audituris Nicolaus Hænikuson⁴ salutem in Domino sempiternam. Per presentes nouerint vniuersi, me permutacionem quandam prediorum cum reuerendo patre, domino Benedicto, Dei gracia episcopo Aboensi, fecisse in hunc modum, videlicet prout bona mea omnia in Hænikuby⁵ sita, in agris, pratis, siluis, piscariis necnon et aliis quibuscunque adiacenciis infra limites dictorum bonorum contentis, ecclesie Aboensi et sibi assigno perpetuo possidenda. Jdem vero pater reuerendus michi meisque heredibus quartam partem curie Waanø,⁶ ex parte ecclesie Aboensis memorate et sua, in agris, pratis, siluis, piscariis necnon et aliis quibuscunque adiacenciis infra limites dicte curie contentis, assignat perpetuo possidenda. Testes huius permutacionis sunt qui sequuntur; primo apud ecclesiam Partasæ (ͻ: -gasæ);⁷ forskælaman: Johannes Krokær; firmarij, dicti⁸ fastæ, ex parte ecclesie et episcopi: Thorderus Krokær, Lauri Raadh,⁹ Erlandus [in] Pitu,¹⁰ Bothi in Lilax;¹¹ jtem ex parte mea: Karulus in Kurulax, Ødwasthus in [Bir]kyæ,¹² Ødhin¹³ faber, Johannes Helsinge. Jtem¹⁴ apud ecclesiam Waanø;⁶ forskælaman: [d]ominus Westellus;¹⁵ firmarij ibidem ex parte ecclesie et episcopi: Anundus Skinnæræ poyka, Iohannes Lassesson, Nikki in Kanggæntaka,¹⁶ Nicolaus ibidem, Jngo faber ibidem, Nicolaus Diægn¹⁷ de Mæskyælum;¹⁸ jtem ex parte mea: Stephanus¹⁹ Lassesson, Anti Spirwær,²⁰ Mathias de Oyas,²¹ Lauri Kulki²² ibidem, Coupi de Mæskialum,²³ Michael de Bryggiælum.²⁴ Jn cuius euidenciam firmiorem sigilla dominorum Martinj, curati de Hawu,²⁵ Johannis, curati de Waanø,²⁶ Thidemannj de Haaelum²⁷ et Vinandi de Thenalum, quia proprium sigillum non habuj, presentibus peto assignari. Jnsuper committo domos meas omnes et singulas in Hænikuby,²⁸ que michi infra et extra curiam attinent pro domibus singulis in curia predicta Waanø²⁶ pronunc situatis. Actum et datum in²⁹ Waanø²⁶ anno Dominj mcccxxix, feria 3:a proxima ante pentecosten.³⁰
Date: 1329
Language: latina
Document type: Yksityiset, Asiakirjat

Omnibus presentes litteras visuris uel audituris Olle Före, Haquinus de Sekkiæsalu, Agmundus Casse de Karlsö jn parrochia Kimittu, salutem jn Domino sempiternam. Tenore presencium constare volumus vniuersis, quod nos ex consensu libero et voluntate nostra heredumque nostrorum, ob salutem animarum nostrarum parentumque nostrorum, conferimus ecclesie beate Marie et sancti Henrici jn Abo pro fabrica montem cementi, dictum wlgariter Krakanes, in eadem parrochia situatum, cum siluis ceterisque adiacenciis positis infra subscriptos terminos, dictos wlgariter raa et røør, videlicet mare, deinde montem vnum, deinde alium montem, deinde lapidem magnum, signatum paruis lapidibus superpositis, deinde tercium montem iterum iuxta mare, perpetuis temporibus ab eadem ecclesia libere possidendum; renunciantes omni iuri ceterisque viis et impeticionibus, quibus posset huic ordinacioni et collacioni nostre preiudicium aliquod jn posterum generari. Jn cuius collacionis euidenciam, quia sigilla propria nostra non habemus, sigilla subscriptorum jn hac ordinacione nostra presencium, videlicet reuerendi patris, domini Benedicti, episcopi Aboensis, dominorum Hemmingi, canonici ibidem, Winaldi de Tenalum, Olaui de Kariis, Olaui de Wskialum et conuentus Aboensis, presentibus apponj postulamus. Datum et actum anno Dominj mºcccº vicesimo nono, feria 2ᵃ pentecostes.
Date: 1329
Issuing place: Stockholm
Country: Ruotsi
Language: latina
Document type: Kuninkaalliset, Kirjeet

Magnus, Dei gracia rex Swecie et Noruegie, dilectis sibi in Christo omnibus Careliam inhabitantibus in Domino dileccionem, graciam et salutem. Cum nos creaturarum omnium creatorem, regem et dominum dominancium, ipsum Deum nostrum recognoscimus omnium bonorum donatorem, sibique omnj deuocionis affectu in omnibus recognoscimus merito obligatos,¹ et maxime in decimis, quas sibi in signum vniuersalis dominij² reseruauit, fideliter exhibendis, et quod de nobis exprimimus, quantum in nobis esse poterit, a subditis nostris volumus humiliter obseruari; jdcirco per presentes sub obtentu gracie nostre firmiter et districte precipiendo mandamus, quatenus, cum vos Deus ad sinum³ gracie sue et ad fidem vocare dignatus est orthodoxam, decimas de omnibus, sicut et alii christiane fidei cultores, ecclesiis, episcopo et curatis pro salute animarum vestrarum integraliter et annuatim cum omni fidelitate exhibere studeatis secundum discrecionem et prouisionem episcopi vestri et vt iure fuerit ordinandas [ͻ: -naturus]. Si vero conuencionem⁴ aliam loco decimarum cum dicto episcopo vestro, ecclesiis et curatis vos inire contingat, ipsam vsque ad annos nostros discrecionis⁵ stare volumus inconcussam, et deinceps, considerata non solum vtilitate ecclesie Aboensis, verum eciam episcopj ibidem, qui pro tempore fuerit, necnon et vestra, vobiscum, sicut Deo placuerit, de modo ordinabitur decimandj. Datum Stocholm anno Dominj mccc vicesimo nono,⁶ jn vigilia beatj Bartholomej apostolj.
Date: 1329
Issuing place: Stockholm
Country: Ruotsi
Language: latina
Document type: Kuninkaalliset, Kirjeet

Magnus, Dei gracia rex Suecie et Noruegie, dilectis sibi in Christo omnibus Tauastiam inhabitantibus jn Domino dileccionem, graciam² et salutem. Quia supra quarta pelle, de qua inter venerabilem patrem, dominum Benedictum, episcopum Aboensem, ex vna parte, et vos ex alia, iam diu litigatum fuerat, nec tamen nobis adhuc ad plenum liquere potuit, vtrum eidem domino Aboensi necne legaliter debeatur, volumus et firmiter³ precipiendo mandamus, quatenus eandem quartam pellem in manu sequestra sub custodia vnius ex parte eiusdem dominj episcopi Aboensis et alterius ex parte vestra, ad hoc specialiter deputatorum, reponi faciatis, saluo iure partis vtriusque, donec venerabilis pater, dominus Olauus, archiepiscopus Vpsalensis, assumptis secum aliquibus et aliis⁴ iurisperitis, auditis hinc inde probacionibus, aliquid sentencialiter diffiniuerit via iuris. Volumus eciam et mandamus, vt vos parrochianj in parrochia Haffu 3:s pelles, quas antea domino Aboensi exhibere consueuistis et jam contumaciter, vt nobis refertur, per duos annos resideratis cum eisdem, sine reclamacione qualibet predicto domino episcopo uel suo certo mandato assignetis. Quo facto credimus, ymo certi sumus, quod interdictum in vos latum relaxetur. Quarta vero pellis, de qua adhuc questio mouetur, ponatur in manu sequestra cum condicionibus, vt superius est expressum. Datum Stokholmis anno Dominj mccc vicesimo nono⁵, jn vigilia beatj Bartolomej apostoli.
Date: 1329
Issuing place: Stockholm
Country: Ruotsi
Language: latina
Document type: Kuninkaalliset, Kirjeet

Magnus, Dei gracia rex Suecie et Noruegie, dilectis sibi in Christo omnibus parrochiam Sauilax⁴ inhabitantibus jn Domino dileccionem, graciam et salutem.⁵ Mandamus vobis firmiter et districte, quatenus eundem modum decimandi seu tributandi, quem vicini vestri Tauastiam inhabitantes obseruant, in decimis vestris exhibendis vos humiliter et cum omni obediencia obseruetis, non solum a nobis propter hoc grates habentes, verum eciam ab eo⁶ mercedem recipientes, qui omnium bonorum est largissimus retributor.⁷ Datum Stokholmis⁸ anno Dominj mcccxx nono,⁹ jn vigilia beatj Bartolomej apostoli.¹⁰
Date: 1329
Issuing place: Stockholm
Country: Ruotsi
Language: latina
Document type: Kuninkaalliset, Kirjeet

Magnus, Dei gracia rex Suecie et Noruegie, dilectis jn Christo omnibus Salw et Kym in Østernorlandia habitantibus jn Domino dileccionem, graciam et salutem. Quoniam nos creatorem omnium creaturarum et dominum dominancium, ipsum Deum nostrum, recognoscimus omnium bonorum datorem (etc. som föreg. n. 50) exhibere studeatis secundum discrecionem et prouisionem episcopi vestri et vt iure fuerit ordinaturus. Datum S[t]ocholm anno Dominj mcccxxix, jn vigilia beati Bartholomei apostoli.
Date: 1329
Language: latina
Document type: Yksityiset, Tili- ja pöytäkirjamerkinnät

Notandum quod ego Bertoldus Hamer emi redditus unius mrc. arg. Rig. in den., medietatem in festo pasche persolvendam et aliam medietatem in festo Michaelis michi et meis heredibus pro 9 mc. dicti argenti de Johanne de Nylande, filio dicti Snipel, in hereditatem ejusdem Johannis, sitam apud sanctum Olavum, que quondam Johanni Coch pertinebat, et in hereditatem, quam ipse inhabitat, quos vero redditus reemere potest pro dicta pecunia quandocunque sibi videbitur expedire; et si dictis redditibus in aliquid defecitur, de hoc ipse me indempnem obprovabit.
Date: 1330
Language: latina
Document type: Yksityiset, Asiakirjat

Omnibus presentes litteras inspecturis Nicolaus Hennikasson salutem in Domino sempiternam. Per presentes recognosco me leuasse et habuisse pro tercia parte prediorum meorum in Hænnikasund² et Fagrakulle a venerabili patre, domino Benedicto, Dei gracia episcopo Aboensi, omnia et singula michi promissa per eundam(!), prout in conuencione nostra prius exstitit ordinatum; similiter eciam in domibus quibuscunque³ michi satisfecerat, vt contentor. In pecoribus vero quibuscunque in curia Wanø⁴ existentibus medietas est domini supradicti et medietas est mea. Sic⁵ eciam erit in processu temporis de omnibus prouenientibus ex eisdem. Si eciam me de pecoribus aliquis⁶ (ͻ: -quid) pro victu meo commactare⁷ contingat, tantum de viuis pecoribus domino meo assignabo. Et quia sigillum proprium non habeo, sigilla discretorum dominorum⁸ Erwasti de Kyrkioslæth⁹ et Iohannes (ͻ: -nis) de Wano¹⁰ necnon et Gregorii Haqunsson¹¹ peto presentibus apponi. Datum anno Domini mcccxxx, in die beati Benedicti.
Date: 1330
Language: latina
Document type: Yksityiset, Asiakirjat

Omnibus presentes litteras jnspecturis nos Petrus et Brinildis, consortes, legittimj jnhabitatores Biornascogh, que est sita iuxta Læmu jn parrochia Berna, salutem jn Domino sempiternam. Cum nos, vt ceteri alii christiani, eterne beatitudinis graciam prestolantes in die judicii ante tribunal Dej et saluatoris nostri Ihesu stabimus, prout in hac vita meremur indubitanter recepturi, jdcirco nos sani mente et incolumes corpore, ne intestati preueniamur die et hora mortis, testamentum nostrum condimus, statuimus et ordinamus in modum qui sequitur irreuocabiliter duraturum, videlicet quod nos predicti Petrus et Brinildis, cum heredes liberos a nobis procreatos non habemus nec speramus habituros, ecclesiam sancte Marie et beati Henrici jn Abo jn omnibus bonis nostris mobilibus et immobilibus, vbicunque post mortem nostram inuenta fuerint uel poterint jnueniri, heredem statuimus et legittimum per presentes ordinamus successorem, aput quam nostram eciam eligimus sepulturam, ab hac die predictorum nostrorum bonorum dominium in ipsam ecclesiam et episcopum, vnum post alium dicte ecclesie presidentem, presencium robore transferentes, adeo quod nos supradicti Petrus et Brinildis bona predicta jmmobilia vendendi et commutandi seu quocunque alio modo alienandi potestatem seu facultatem habere nullatenus velimus, sed ex nunc ecclesie, episcopo et successoribus suis libera dimittimus iure perpetuo possidenda. Huius facti testes sunt dominj Olauus, Ragwaldus et Hemingus, canonici, necnon et domini Menekinus, curatus in Berna, et Jacobus jn Halku, Torgillus Spinki, Nicolaus Pætherson, Olauus, Nicolaus, Magnus et Symon de Ylyskølum et Olaus jn Borgaby. Jn huius autem rei euidenciam firmiorem cum sigillo venerabilis patris, domini Benedicti, Dej gracia episcopi Aboensis, capituli et ciuitatis ibidem vna cum sigillo meo proprio presentes litteras feci roborari. Datum anno Dominj millesimo trecentesimo trecesimo, dominica Quasi modo genitj.
Date: 1330
Language: latina
Document type: Piispat, Kirkolliset, yleiset, Asiakirjat

Omnibus presentes litteras inspecturis Benedictus, Dej gracia episcopus Aboensis, necnon et capitulum ibidem salutem jn Domino sempiternam. Quia discretus vir Petrus et vxor sua, Brinildis, jn villa Biørnaskogh, sita juxta Læmu jn parrochia Bernom, salutis sue memores et vite eterne beatitudinis, quam affectant, sani mente et jncolumes corpore testamentum suum irreuocabiliter condunt, ordinant et disponunt jn hunc modum, videlicet quod ipsi Petrus et Brinildis, cum heredes liberos ab eis procreatos non habeant, nec se sperant habituros, ecclesiam sancte Marie et beati Henrici jn Abo jn omnibus bonis suis mobilibus et immobilibus, vbicunque post mortem suam jnuenta fuerint uel poterint inueniri, heredem statuunt et per presentes legittimum ordinant successorem, aput quam et suam eligunt sepulturam; vnde nos Benedictus Dej gracia et capitulum vt supra taliter cum eisdem Petro et Brinilde (ͻ: -i) ordinamus et statuimus per presentes, vt idem Petrus et Brinildis omnino libere ad dies suos in eisdem bonis sine omnibus exhibicionibus remaneant, nisi vt vnum talentum liuonicum butiri tantummodo racione recognicionis dominij ecclesie Aboensi annuatim persoluant. Jtem cum eisdem ordinamus, vt, si ipsos uel alterum eorum, defuncto reliquo, ad inopiam tantam vergere contingat, vt victu vel vestibus se juuare non possunt (ͻ: -sint), tunc ecclesia et episcopus, qui tunc fuerit, ipsis seu alteri ipsorum de necessariis vsque ad mortem eorum prouidere teneantur. Nec antedicti Petrus et Brinildis bona predicta vendendi, commutandj seu quocunque alio modo alienandj potestatem seu facultatem habere debeant, sed ecclesie, nobis et successoribus nostris in perpetuum libera permanebunt. Huius facti testes sunt hii dominj: Olauus, Ragwaldus et Hemmingus, canonici, necnon et dominj Menekinus, curatus in Birnum, et Jacobus jn Halku, Torkillus Spinki, Nicolaus Pedherson, Olauus, Nicolaus, Magnus et Symon de Ylyskølum et Olaus jn Borgaby. Jn huius autem rei euidenciam firmiorem vna cum sigillo nostro et capituli nostri virorumque discretorum, dominj Menekinj de Bernum et Torgilli jbidem sigillis presentes litteras fecimus roborari. Datum anno Dominj mcccºtrecesimo, dominica Quasi modi (ͻ: -do) genitj.
Date: 1330
Language: latina
Document type: Yksityiset, Asiakirjat

Omnibus presentes litteras inspecturis Karolus Haralson salutem in Domino sempiternam. Per presentes recognosco me a venerabili patre, domino Benedicto, Dej gracia episcopo Aboensi, quadraginta quinque¹ marchas denariorum monete nunc currentis racione prediorum in Makastadum, que idem dominus a discreto viro Marquardo, dicto Flegh, optinuit, ex parte sua integraliter subleuasse. Jn cuius rej testimonium sigillum meum presentibus est appensum. Datum anno Dominj millesimo trecentesimo trecesimo², jn vigilia beatorum apostolorum Petri et Pauli.
Date: 1330
Issuing place: Önningby
Country: Suomi
Language: latina
Document type: Yksityiset, Asiakirjat

Omnibus presentes litteras inspecturis Margareta in Dalaka[r]laby¹, relicta quondam Magni, dicti Byeskalle,² necnon et filii suj Nicolaus et Siwrdus³ salutem in Domino sempiternam. Per presentes recognoscimus euidenter, nos venerabili patri ac domino, domino Benedicto, Dei gracia episcopo Aboensi, bona nostra in Øninggeby, videlicet vnum bool et vnum attungxbool⁴ cum omnibus edificiis domorum in eisdem bonis existentibus, necnon pratis, agris, piscariis, ceterisque aliis eisdem bonis attinenciis,⁵ in presencia nobilis dominj, dominj Karoli Neskonungson, tunc aduocati illustris et magnifici principis, dominj Magni, Dei gracia regis Swecie et Noruegie, super Finlandiam et Alandiam, in generali placito, tunc temporis in Øningiawiik habito, pleno jure dimisisse⁶ et assignasse sibi et ecclesie Aboensi pro mensa episcopi suisque successoribus perpetuo possidenda⁷; promittentes fide media necnon et omnes et singuli propinquj et cognati nostri, quotocunque gradu consanguinitatis nobis coniuncti, ne quis in posterum predicta bona impetendo dictum dominum⁸ ac venerabilem patrem, dominum Benedictum, episcopum Aboensem vt supra, vexare seu molestare quomodocunque vel qualitercunque audeat vel presumat de premissis. Jn cuius nostri facti euidenciam predicta bona in supradicto placito scotauimus cum firmariis, dictis fastum, quj sequitur (ͻ: sequuntur); primo ex parte sepedicti venerabilis patris, domini Benedicti: Olauus⁹ Finneson, Nicolaus Gutason,¹⁰ Vichinus¹¹ et Petrus Ollparuason¹²; ex parte vero nostra: Ketillus¹³ Stryk,¹⁴ Pale¹⁵ Røricus et Helco¹⁶ Baste¹⁷ cum Johanne Stryk,¹⁸ qui huius scotatoris¹⁹ (ͻ: -cionis) extitit proloqutor, in wlgari forskeleman²⁰ nuncupatus. Et quia sepe²¹ contingit a[t]testaciones²² testium eciam in negociis rite factis vacillare, cum²³ propter obitum decedencium, tum²⁴ eciam propter odia vel fauores seu qualescunque alias temporum varietates, presentes litteras sigillis supradicti domini Karoli, terre Alandie et nostris²⁵ fecimus roborari. Datum in supradicto placito generali anno Dominj mcccxxx,²⁶ proxima secunda²⁷ feria ante festum beati Jacobi apostoli.
Date: 1330
Language: latina
Document type: Yksityiset, Asiakirjat

Omnibus presentes litteras inspecturis Margareta in Dalakarlaby, relicta quondam Magni, dicti Byskalle, necnon et filii sui Nicolaus et Siwardus salutem in Domino sempiternam. Recognoscimus euidenter per presentes, nos venerabili patri ac domino, domino Benedicto, Dei gracia episcopo Aboensi, bona nostra, videlicet vnum attungxbool in Sybbaby, cum omnibus edificiis domorum in eisdem bonis existentibus, cum agris, pratis, siluis, piscariis, ceterisque aliis dictis bonis adiacenciis, pro sexaginta marcis denariorum sweuice monete dimisisse et per presentes assignasse sibi suisque heredibus iure perpetuo possidenda, ablata nobis nostrisque heredibus seu cognatis uel consanguineis, quotocunque gradu consanguinitatis nobis coniunctis, omni facultate iuris cuiuscunque predicta bona inpetendi, arestandi seu reuocandi a prefato venerabili patre, domino Benedicto, episcopo Aboensi, vel ipsius heredibus, seu eciam eosdem quomodocunque vel qualitercunque molestandi. Jn cuius facti nostri euidenciam predicta bona scotauimus cum firmariis, dictis fastum, quj sequntur; primo ex parte sepedicti venerabilis patris, dominj Benedicti: Olauus Finneson, Nicolaus Gutason, Vichinggus et Petrus Ollaparuason; ex parte vero nostra: Katillus Stryk, Palne, Røricus et Helgo Baste cum Johanne Stryk, quj huius scotatoris (ͻ: -cionis) exstitit proloqutor, in wlgari forskiælaman nuncupatus. Et quia sepe contingit attestaciones testium eciam in negociis rite factis vacillare, cum propter obitum decedencium, tum eciam propter odia uel fauores seu qualescunque alias temporum varietates, presentes litteras sigillis terre Alandie, dominj Siwardi, canonici Aboensis, consobrinj nostri et nostris petimus roborari. Datum anno Dominj mcccxxx, die beati Olaui regis et martiris.
Date: 1330
Issuing place: Stockholm
Country: Ruotsi
Language: latina
Document type: Piispat, Asiakirjat

Vniuersis presentes litteras inspecturis Olauus, Dei permissione archiepiscopus Vpsalensis, salutem jn Domino sempiternam. Notum facimus vniuersis, nos litteras magnifici principis, dominj Magni, Dej gracia regis Suecie et Noruegie, [veras et saluas vidisse et diligenter inspexisse, in hec verba: Magnus, Dei gracia rex Suecie et Noruegie]* dilectis sibi in Christo omnibus Careliam inhabitantibus (etc. Se n. 50). Magnus, Dei gracia rex Suecie et Noruegie, dilectis sibi in Christo omnibus Tauastiam inhabitantibus (etc. Se n. 51). Magnus, Dei gracia rex Suecie et Noruegie dilectis sibi in Christo omnibus parrochiam Sauilax inhabitantibus (etc. Se n. 52). Jn quarum litterarum perlectarum euidenciam firmiorem sigillum nostrum presentibus duximus apponendum. Scriptum Stokholmis¹ anno Dominj mccc tricesimo, xii kalendas Septembris.²
Date: 1330
Issuing place: Åbo
Country: Suomi
Language: latina
Document type: Kaupungit, Asiakirjat

Vniuersis presentes [litteras] inspecturis proconsules et consules ciuitatis Aboensis salutem in Domino sempiternam. Recognoscimus per presentes, nos vidisse litteras Margarethe in Dalaka[r]laby, relicte quondam Magni, dicti Byaskalla, necnon et filiorum suorum Nicolay et Sigurdi, non abolitas neque in aliqua sui parte viciatas, de verbo ad verbum in hunc modum: Omnibus presentes litteras inspecturis Margareta (etc. Se n. 58). Jn cuius rei euidenciam sigillum nostre ciuitatis Aboensis presentibus est appensa (ͻ: -sum). Datum Abo anno eodem, in festo natiuitatis beate Marie virginis.
Date: 1330
Language: latina
Document type: Paikallishallinto, Asiakirjat

Omnibus presens scriptum cernentibus Karolus Haralzson, aduocatus Finlandie, salutem jn Domino sempiternam. Nouerint vniuersi, quod recognosco me a venerabili patre ac domino Benedicto, Dei gracia episcopo Aboensi, c markas denariorum sweuicanas (ͻ: -cane) monete integraliter leuasse die sibi statuto racione bonorum in Øningiæby in Alandia, quas Nicolaus Magnusson die beati Martini michi soluere tenebatur; pro quibus quidem c marcas (ͻ: -cis) denariorum ipsum dominum episcopum et Nicolaum Magnusson predictum quittos dimitto ac penitus excusatos per presentes. Jn cuius rei testimonium sigillum meum vna cum sigillo Mathey Skelya, ciuis Aboensis, presentibus est appensum. Datum anno Dominj mcccxxx, die beate Lucie virginis.
Date: 1331
Issuing place: Kumo
Country: Suomi
Language: latina
Document type: Yksityiset, Asiakirjat

Omnibus presens scriptum cernentibus Clawus¹ Bendictson j[n] Nærpis salutem in Domino sempiternam. Per presentes recognosco me venerabili patri ac domino, domino² B[enedicto], Dei gracia episcopo Aboensi, in octoginta marcis sweuice monete pro excessibus aliquibus teneri obligatum; pro qua pecunia bona mea in Finnaby inpignero sub ea que sequitur condicione, videlicet quod si medietas pecunie eiusdem jn festo sancti Johannis baptiste jam proximo persoluta non fuerit, bonorum predictorum medietas domino episcopo extunc in meram et liberam cedat possessionem, hoc notato, quod memorata bonorum medietas a personis discretis taxari debet et pro equo precio estimari, vt secundum hanc taxacionem, computato primo debito, videlicet³ xl marcis, de residuo valoris superexcrescentis mihi satisfiat. Jnsuper de residua dimidietate bonorum sepedictorum, si residuum debiti, videlicet restantes⁴ xl marce⁵, in alio festo sancti Johannis baptiste a festo predicto proximo postfuturo solutum non fuerit, statutum est fieri omnimode sub condicione superius edita et formata. Jn istorum igitur euidenciam firmiorem, quia sigillum proprium non habeo, sigillum terre Sathagundhie, Karoli Haraldson, aduocati Aboensis, et Jacobi Andrisæson presentibus appendi peto et apponi.⁶ Scriptum Kumu⁷ anno Dominj mºcccºxxxiº, feria quarta infra octauas epiphanie.
Date: 1331
Language: latina
Document type: Kirkolliset, yleiset, Asiakirjat

Omnibus presentes litteras inspecturis Eskillus, curatus jn Hattalum, salutem jn Domino sempiternam. Recognosco fide media per presentes, me litteras magnifici principis, dominj Valdemari, bone memorie, quondam ducis Suecie, vidisse et legisse, jn quibus idem princeps magnificus omnibus et singulis tauastis sub optentu gracie sue districte precipiendo mandauit, vt quartam pellem, quam venerabilis pater, dominus Magnus, quondam episcopus Finlandensis, eisdem tauastis ex gracia pro tempore relaxauit, domino Ragualdo, successori eiusdem dicti episcopi, domini Magni, restituere et exhibere deberent, nunquam vlterius litigaturi de eadem; quam quidem litteram Ragualdus Joansson, tunc tributarius dicti dominj Ragualdi episcopi, de Suecia reportauit, et statim eodem anno in curia episcopi Kustu² cum omnibus priuilegiis et clenodiis quam plurimis ecclesie Aboensis episcopi dicta littera a rutenis est combusta. Jn cuius rei testimonium sigillum meum presentibus est appensum. Datum anno Dominj mcccxxx primo,¹ jn die beatj Henrici (ͻ: Erici) regis et martiris.
Date: 1331
Language: venaja
Document type: Historiateokset/tapahtumakoosteet/narratiivit

År 1331. Kommo sändebud från Volhynska landet till Stor-Novgorod under passionsveckan och kallade Vasilij att invigas till ärkebiskop. Samma år [den 24 dagen] i juni månad, på Johannes döparens dag, reste Vasilij till Volhynska landet för att invigas till ärkebiskop, och med honom (följde) bojarerne Kosma Tverdislavs son, Ofromej Eustafiev, son till tusenmannahöfdingen. Och de reste till Litthaven, och furst Gedimin lät under fredstid gripa dem; och i sådant trångmål gåfvo de ett sanningens löfte åt hans son Narimont på Novgorods bistäder Ladoga, köpingen Orechov, Karelska landet och hälften af Koporie till att blifva hans arfvegods för honom och hans barn.
Date: 1331
Language: latina
Document type: Kirkolliset, yleiset, Asiakirjat

Omnibus presentes litteras inspecturis Ragualdus Johanson, tunc temporis tributarius dominj Ragualdi, bone memorie, diuina gracia episcopi Aboensis, in Tauastia, salutem jn Domino sempiternam. Recognosco fide media per presentes. me litteras, quas dominus Valdemarus, felicis memorie, quondam dux Suecie, venerabilj patri, domino Ragualdo, Dei gracia episcopo Aboensi, quondam super quarta pelle contulit, de Suecia ad tauastos veraciter reportasse, jn quibus idem dominus¹ Valdemarus omnibus ipsis² tauastis sub optentu gracie sue districte demandauit, vt illam quartam pellem, de qua diu fuerat litigatum, ipsi domino episcopo omnino redderent et plenarie exhiberent, ipsamque perpetuo adiudicauit sibi solui, prout graciam dicti dominj ducis habere vellent inoffensam. Has igitur litteras dominus Eskillus in Hattalum³, me presente, coram supradictis tauastis in Tauastia legit et earum⁴ sentenciam totaliter explanauit, que postea a rutenis in curia episcopi Kustu⁵ fuerunt combuste vna cum aliis rebus, videlicet clenodiis et priuilegiis ecclesie Aboensis. Jn cuius recognicionis euidenciam et certitudinem pleniorem⁶ presentes litteras sigilli mei munimine sigillaui. Datum anno Dominj mcccxxxj⁷, dominica proxima ante Margarete⁸.
Date: 1331
Issuing place: Västerås
Country: Ruotsi
Language: latina
Document type: Kuninkaalliset, Kirjeet

Magnus, Dei gracia Suecie et Noruegie¹ gotorumque rex, vniuersis aduocacionem Viburgensem² inhabitantibus dileccionem, graciam et salutem. Cum nostra interest, vt adeo subditorum nostrorum commodis intendamus temporalibus. vt eorum, que ad salutem spectant animarum, nullatenus obliuisci debeamus, jdcirco in presencia nostra pluriumque consiliariorum nostrorum conuencionem inter venerabilem patrem dominum Benedictum, Dei gracia episcopum Aboensem, et vos, quam racione decimarum episcopalium annuatim exhibere debeatis, presente Petro Joansson³, aduocato nostro, fieri fecimus in hunc modum, videlicet quod de quolibet fumo in iure⁴ Karelico duas bonas pelles siue palke, jn iure vero Helsingonico babitantes vnam marcam butiri de quolibet capite virilis uel muliebris sexus, septimum etatis sue annum complentem⁵ (ͻ: -te) singulis annis teneanimi exhibere; quam quidem conuencionem ab hinc vsque ad decem⁶ annos immutabiliter volumus obseruarj⁷. Quare per presentes vobis omnibus et singulis sub optentu gracie nostre precipimus et mandamus, quatenus dictam conuencionem adeo beniuole et deuote⁸ statim, visis presentibus, inchoantes annis singulis requisiti⁹ exhibere studeatis, vt a Deo eterna premia consequi mereaminj et nostram diligere volueritis graciam inoffensam. Mandamus eciam firmiter et districte, quod quicunque ibidem nostro nomine aduocatus¹⁰ siue viceaduocatus pro tempore fuerit, predictam conuencionem cum omni diligencia, vt supra dictum est, procuret integraliter et ordinet exhiberj. Jn cuius conuencionis facte euidenciam presentes litteras secreto nostro fecimus roborari. Datum Væstrearoos¹¹, anno Dominj m ccc tricesimo primo¹², die exaltacionis sancte crucis.
Date: 1331
Issuing place: Djupvik
Country: Ruotsi
Language: latina
Document type: Yksityiset, Asiakirjat

Vniuersis presentes litteras inspecturis Hemingus Gregersson, Eskillus Eskilli et Gertrud(is) Ioansdotter salutem in Domino sempiternam. Nouerint vniuersi, nos venerabili patri domino Benedicto, Dei gracia episcopo Aboensi, assensum et consensum nostrum omnimodum contulisse super bonis suis patrimonialibus necnon et matrimonialibus jn Ledhwnge, eadem pro libitu suo vendendi, commutandi seu quocunque modo sibi placuerit ordinandi, firmum et ratum statuentes et habere volentes, quod nec aliquis nostrum nec heredum nostrorum in posterum, qualitercunque idem dominus reuerendus de predictis bonis ordinauerit, eadem impediat, impetat vel perturbat (ͻ: -bet). Jn cuius rei testimonium sigilla nostra, videlicet Hemingi et Eskilli vna cum sigillo Iohannis Langæmax, pro filia sua Gertrude, presentibus sunt appensa. Actum in Diupuuich anno Dominj mºcccºxxxº primo, circa [diem] sancti Mathei apostoli et ewangeliste etc.
Date: 1331
Language: latina
Document type: Monastiset, Kirkolliset, yleiset, Yksityiset, Asiakirjat

Cum plerisque jn dyocesi Aboensi constitutis satis constat, quod iam ad longum tempus, videlicet ad viginti quatuor annos vel circa, litigatum fuerat super quarta pelle jnter venerabiles patres, dominos videlicet Magnum et Ragualdum, Dei gracia pro tempore episcopos ecclesie Aboensis, bone memorie, Benedictumque, equidem² (ͻ: eadem) gracia nunc eidem ecclesie episcopum presidentem, ex vna parte et tawastos ex altera, dicentes quandoque se dictam quartam pellem nunquam exhibuisse, quandoque autem asserentes dictam pellem per dominum Magnum prefatum, bone memorie, sibi fuisse totaliter relaxatam, supradictus vero venerabilis pater dominus Benedictus, sicut et predecessores sui episcopi antedicti suis temporibus petiuerunt, jta et nunc iste petit, sepe dictam quartam pellem sibi reddj uel decimas de omnibus per tauastos prenominatos exhiberj, tauastis autem dicentibus ad neutrum istorum se teneri; vnde pro veritate dicenda et testimonio ferendo veritatj nos subscriptj, super hoc specialiter requisiti, bona fide et salua consciencia testimonium perhibemus in hunc modum, videlicet quod dicta ecclesia Aboensis et eidem ecclesie presidentes episcopi, qui pro tempore fuerunt, in quieta et pacifica possessione et recepcione supradicte³ quarte pellis a tempore, cuius in contrarium non extat memoria, fuerunt inconcussi, quousque venerabilis et memoratus pater, dominus Magnus episcopus, ob deuastacionem et combustionem terre Tauastie a ruthenis factam eandem pellem ad tempus ex gracia relaxauit, quo quidem tempore elapso, dictam pellem sibi reddi peciit, sed minime profecit; quod nos subscripti vt supra sigillis nostris presentibus litteris appositis testificando protestamur. Scriptum anno Dominj mccctricesimo primo⁴. Ego Olauus, canonicus prenominate ecclesie Aboensis, Johannes Laurencij, prior conuentus ordinis predicatorum ibidem, frater Johannis (ͻ: -es) Allonis eiusdem conuentus, jtem dominj Eskillus, curatus ecclesie Hatalum⁵, et Martinus, curatus in Haw, jtem Trugillus(!) Spinke, Siwichinus de Lundis, Ragualdus Joansson, jtem Petrvs sacerdos, curatus ecclesie de⁶ Lund.
Date: 1331
Language: latina
Document type: Yksityiset, Tili- ja pöytäkirjamerkinnät

Notandum Johannes, filius Snipel, vendidit Arnoldo Colnere redditus ½ marc. arg. de heredi[ta]te sua pro 5 marc. arg. cum consensu uxoris sue, quos uero redditus reemere potest quandocunque sibi placuerit pro predicta pecunie quantitate. Item constituit medietatem dicte hereditatis uxoris sue possidendam, presentibus Th. de Unna, Johanne Paldever et Arnoldo Colnere, consulibus.
Date: 1332
Issuing place: Åbo
Country: Suomi
Language: latina
Document type: Yksityiset, Asiakirjat

Omnibus presens scriptum cernentibus Katerina Villadotor salutem in Domino sempiternam. Nouerint vniuersi, tam posteri quam presentes, me viris discretis Ragnwaldo Jonsson et Nicholao Adamsson omne patrimonium meum in partibus terre Sudhinsalo, in parochia Masko situatum, cum ceteris attinenciis, infra sepes et extra, in pratis, siluis, paschuis et piscariis ceterisque aliis ad predictum patrimonium deputatis, pro veris excessibus filii mei dilecti, Villæ nomine, racione emende, cum omni legum appropriacione veraciter tradidisse, sibi et heredibus suis absque impedicione mea et heredum meorum quorumcunque in perpetuum possidendum. Nam predicti Rangwaldus et Nicholaus centum marchas denariorum pro ipso filio meo et suis delictis expenderunt. Ne autem aliquibus hoc pactum reuocandi vel cassandi in posterum detur occasio, viri discreti ad prefati patrimonii skøtningamen, scilicet Johannes Villæson, Thordo de Kalandia, Ericus de Vkkilom et Andreas de Masko ex parte eiusdem Katerine, nec non et Thorirus Jonsson, aduocatus castri Aboensis, Bero, legifer Finlandensis, Henricus Gruba et Olauus Ingeualsson de Swecia ex parte sepedictorum Rangwaldi et Nicholai sunt legaliter ordinati. Quia sigillo proprio non vtor, sigillum ciuitatis Aboensis vna cum sigillis virorum discretorum Johannis fratris mei dilecti, Thoriri Jonsson, Beronis legiferi, Thordonis de Kalandia et Erici de Vkkilom, prius scriptorum, jnstanter petii qoapponi. Scriptum Aboo anno Domini m°ccc°xxx° secundo, jn die purificacionis beate Marie virginis gloriose.
Date: 1332
Issuing place: Levojärvi
Country: Suomi
Language: latina
Document type: Yksityiset, Asiakirjat

Omnibus presentes litteras inspecturis Johannes Galna et Melewaldus salutem in Domino sempiternam. Nouerint vniuersi, nos audiuisse testimonium virorum discretorum, videlicet inhabitancium Lewaiærwj necnon et villulas ibidem adiacentes, numero xxx et vltra, super causis que versantur inter dominum Henricum, curatum in Kechala, et Ericum in Kulla, protestancium et dicencium in hunc modum, videlicet quod idem Ericus, veniens versus Kekala et Leuaiærui, vocauit et notabiliter citauit eundem dominum Henricum ad Borga pro iuramento suo et suorum iuratorum audiendo super causis memoratis; quo quidem domino Henrico veniente ad locum memoratum Borgo die et hora presignata, supradictus Ericus, iuramentum suum supplere non sufiiciens, amicorum instanciis suisque sibi rogauit ipsum iuramentum indulgeri, quod (ͻ: quare?) presentes pagine non annuunt, sed omnino abnegant, ipsum postulacionis seriem habuisse. Jn cuius testimonium sigilla nostra duximus presentibus apponenda. Scriptum Leuaiærui anno Dominj mcccxxxij, jpso die Iuliane virginis.
Date: 1332
Language: latina
Document type: Piispat, Asiakirjat

Omnibus presens scriptum cernentibus Benedictus, Dei gracia episcopus Aboensis, salutem in Domino sempiternam. Nouerint vniuersi, nos viro discreto, exhibitori presencium, Petro dicto Gaas, octo vlnis minus quam dimidiam villam dictam Hænikuby, ad partem ville aquilonarem, sibi suisque heredibus possidendam perpetue dimisisse, jnsuper et dimidietatem de tota villa Quinælogh dicta, eciam ad partem ville aquilonarem, cum omnibus adiacenciis suis, excepto dumtaxat Ekynes, quod ecclesie remanebit integrum atque saluum; tali tamen prehabita racione, quod idem Petrus eadem bona in Quinæløgh irreuocabiliter possideat, donec sibi tantum de prediis alibi ad taxacionem bonorum et discretorum pro libitu suo poterimus ordinare. Si vero in posterum predicta bona ab eodem Petro inpetita uel racionabiliter reuocata fuerint, quantumcunque de ipsis amiserit, tantum de bonis recipiat, que nobis in Swecia dereliquit. Bona vero supradicta sibi dimisimus pro bonis subscriptis, que jn Swecia ab ipso habuimus in parochia Videlsthunum, primo in villis dictis Byristum et Heklingy, omnia que ibi possedit, necnon et vnam oram terre in Sarunghe, tali villa, que quidem bona idem Petrus nobis et nostris heredibus perpetuo dimiserat possidenda. Jn cuius rei testimonium siggillum nostrum necnon et siggillum capituli nostri Aboensis presentibus sunt appensa. Datum anno Domini m°cce°xxx secundo, die sancto pasche.
Date: 1332
Language: latina
Document type: Paikallishallinto, Asiakirjat

Omnibus presens scriptum cernentibus Bero, legifer parcium orientalium Finlandie, salutem in Domino sempiternam. Notum facio vniuersis per presentes, quod predia in Stensbøle in parrochia Borga, super quibus inter discretos viros, videlicet dominum Henricum, curatum ecclesie Kakelem, ex vna parte, et Ericum de Kulla ex parte altera, litigium versabatur, dicto domino Henrico secundum leges terre et testimonia virorum discretorum, videlicet venerabilis patris domini Benedicti, Dei gracia Aboensis episcopi, Laurencii, aduocati Thawastie, Melewaldi ibidem et Iohannis Galna, pluriumque ibidem fidedignorum testimonium super hoc per instrvmenta publica prohibencium (ͻ: per-), recognosco me adiudicasse jure perpetuo possidenda eo, quod iuramentum super dictis bonis prestitum dictus Ericus debito loco et termino legittime non supplebat. Jn cuius adiudicacionis facte euidenciam firmiorem sigillum meum presentibus litteris est appensum. Actum et datum anno Dominj mcccxxxij, dominica trinitatis.